b'\n_START_ARTICLE_\nVesoljska sonda\n_START_PARAGRAPH_\nVes\xc3\xb3ljska s\xc3\xb3nda je umetno nebesno telo, robotsko vesoljsko plovilo, katerega glavni namen je preu\xc4\x8devanje drugih nebesnih teles. Glede na na\xc4\x8din preu\xc4\x8devanja jih razvr\xc5\xa1\xc4\x8damo v preletne (mimoletne), orbitalne in pristajalne. V tem trenutku je dejavnih pribli\xc5\xbeno 20 vesoljskih sond, od katerih je od Zemlje najbolj oddaljen Voyager 1. Trenutno potuje po pasu, ki razmejuje na\xc5\xa1e Oson\xc4\x8dje od medzvezdnega prostora.'